תקנות שירות התעסוקה (ערובה)

{{ח:התחלה}}
{{ח:כותרת|תקנות שירות התעסוקה (ערובה), התש״ע–2010}}

{{ח:פתיח-התחלה}}
{{ח:תיבה|ק״ת תש״ע, 966|תקנות שירות התעסוקה (ערובה)|https://olaw.org.il/takanot/takanot-6880.pdf}}. ''עדכון סכומים:'' {{ח:תיבה|ק״ת תשע״א, 1187|הודעה|https://olaw.org.il/takanot/takanot-7017.pdf}}; {{ח:תיבה|תשע״ב, 976|הודעה|https://olaw.org.il/takanot/takanot-7104.pdf}}; {{ח:תיבה|תשע״ג, 898|הודעה|https://olaw.org.il/takanot/takanot-7235.pdf}}; {{ח:תיבה|תשע״ד, 1138|הודעה|https://olaw.org.il/takanot/takanot-7377.pdf}}; {{ח:תיבה|תשע״ז, 1087|הודעה|https://olaw.org.il/takanot/takanot-7815.pdf}}; {{ח:תיבה|תשע״ח, 1814|הודעה|https://olaw.org.il/takanot/takanot-7987.pdf}}; {{ח:תיבה|תשע״ט, 3024|הודעה|https://olaw.org.il/takanot/takanot-8190.pdf}}; {{ח:תיבה|תש״ף, 1507|הודעה|https://olaw.org.il/takanot/takanot-8590.pdf}}; {{ח:תיבה|תשפ״ב, 1809|הודעה|https://olaw.org.il/takanot/takanot-9941.pdf}}; {{ח:תיבה|תשפ״ג, 1713|הודעה|https://olaw.org.il/takanot/takanot-10634.pdf}}; {{ח:תיבה|תשפ״ד, 1656|הודעה|https://olaw.org.il/takanot/takanot-11143.pdf}}; {{ח:תיבה|תשפ״ה, 1453|הודעה|https://olaw.org.il/takanot/takanot-11810.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק שירות התעסוקה#סעיף 65|סעיף 65(א)(2)}} {{ח:חיצוני|חוק שירות התעסוקה|לחוק שירות התעסוקה, התשי״ט–1959}} (להלן – החוק), בהסכמת שר האוצר ובאישור ועדת העבודה הרווחה והבריאות של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”היתר“ – היתר לתיווך בין־ארצי כמשמעותו {{ח:חיצוני|חוק שירות התעסוקה#סעיף 65|בסעיף 65 לחוק}};
{{ח:ת|סוג=הגדרה}} ”ועדה מייעצת“ – הוועדה שהוקמה לפי {{ח:פנימי|סעיף 5|תקנה 5}};
{{ח:ת|סוג=הגדרה}} ”ערובה“ – ערבות בנקאית או ערבות של מבטח, כהגדרתו {{ח:חיצוני|חוק הפיקוח על שירותים פיננסיים (ביטוח)|בחוק הפיקוח על שירותים פיננסיים (ביטוח), התשמ״א–1981}}, שנתנה לשכה פרטית לטובת המדינה, בתנאים ולפי נוסח שאישר השר.

{{ח:סעיף|2|ערובה}}
{{ח:תת|(א)}} לא יינתן ללשכה פרטית היתר, אלא אם כן היא המציאה ערובה להבטחת מילוי חובותיה כאמור {{ח:חיצוני|חוק שירות התעסוקה#סעיף 65|בסעיף 65(א)(2) לחוק}}.
{{ח:תת|(ב)}} הערובה תהיה תקפה מיום הגשת הבקשה להיתר עד תום שנה אחת, לפחות, מיום פקיעת ההיתר שניתן ללשכה הפרטית.

{{ח:סעיף|3|סכום הערובה|תיקון: [הודעות]}}
{{ח:תת|(א)}} סכום הערובה יהיה –
{{ח:תתת|(1)}} בשל היתר שניתן לטיפול ותיווך של –
{{ח:תתתת|(א)}} עד 200 עובדים זרים בענף הסיעוד – 150,000 שקלים חדשים {{ח:הערה|(מתואם לשנת 2010; בשנת 2025, 188,341 ש״ח)}};
{{ח:תתתת|(ב)}} עד 400 עובדים זרים בענף הסיעוד – 300,000 שקלים חדשים {{ח:הערה|(מתואם לשנת 2010; בשנת 2025, 376,681 ש״ח)}};
{{ח:תתתת|(ג)}} מ־401 עובדים זרים בענף הסיעוד – 500,000 שקלים חדשים {{ח:הערה|(מתואם לשנת 2010; בשנת 2025, 627,802 ש״ח)}};
{{ח:תתת|(2)}} בשל היתר שניתן בענף אחר, לרבות בענף החקלאות – 500,000 שקלים חדשים {{ח:הערה|(מתואם לשנת 2010; בשנת 2025, 627,802 ש״ח)}}.
{{ח:תת|(ב)}} על אף האמור בתקנת משנה (א), רשאי השר להגדיל את סכום הערובה כאמור עד לתקרה של כפל הסכום, לגבי לשכה פרטית שחוות דעת של רואה חשבון מוסמך מצביעה על קשיים ביציבותה הכלכלית; סכום הערובה מוגדל ומשך ההגדלה ייקבעו בהתחשב בחוות הדעת האמורה.
{{ח:תת|(ג)}} הסכום הנקוב בתקנת משנה (א) יתעדכן ב־1 בינואר של כל שנה, לפי שיעור עליית מדד המחירים לצרכן הידוע באותו מועד, אם עלה, לעומת המדד שהיה ידוע ב־1 בינואר של השנה שקדמה לה; השר יפרסם הודעה על הסכומים, כפי שעודכנו, ברשומות.

{{ח:סעיף|4|המצאת ערובה}}
{{ח:ת}} הערובה שתמציא לשכה פרטית לשר, להבטחת חובותיה לפי {{ח:פנימי|סעיף 2|תקנה 2(א)}}, תהיה בסכום האמור {{ח:פנימי|סעיף 3|בתקנה 3}}, לפי העניין, ותינתן –
{{ח:תת|(1)}} במועד הגשת הבקשה להיתר או במועד הגשת הבקשה להארכת היתר, לפי העניין;
{{ח:תת|(2)}} עקב חילוט לפי {{ח:פנימי|סעיף 6|תקנה 6}}, לצורך השלמת הערובה עד לסכומה טרם החילוט; השלמת הערובה כאמור תיעשה בתוך שלושים ימים מיום החילוט או במועד מוקדם יותר שיורה עליו השר;
{{ח:תת|(3)}} לפי דרישת השר, אם ראה כי תוקפה של הערובה שבידיו פג או עומד לפוג.

{{ח:סעיף|5|ועדה מייעצת}}
{{ח:תת|(א)}} השר ימנה ועדה מייעצת של שלושה חברים, כמפורט להלן:
{{ח:תתת|(1)}} יועץ משפטי שהוא עובד המדינה אשר ישמש יושב הראש;
{{ח:תתת|(2)}} רואה חשבון;
{{ח:תתת|(3)}} נציג משרד התעשייה המסחר והתעסוקה.
{{ח:תת|(ב)}} הוועדה תמליץ לשר לגבי העניינים הקבועים {{ח:פנימי|סעיף 6|בתקנות 6 עד 8}}.
{{ח:תת|(ג)}} הוועדה המייעצת תקיים את דיוניה אם בפתיחת הישיבה נכחו לפחות שניים מחבריה.
{{ח:תת|(ד)}} הוועדה המייעצת תקבע את סדרי עבודתה באופן שייראה לה מועיל למילוי תפקידיה ובכפוף לתקנות אלה.

{{ח:סעיף|6|עילה לחילוט}}
{{ח:ת}} ראה השר, על סמך בדיקה, כי לשכה פרטית הפרה חובה כאמור {{ח:חיצוני|חוק שירות התעסוקה#סעיף 65|בסעיף 65(א)(2) לחוק}}, רשאי הוא להעביר את ממצאי הבדיקה לבדיקתה של הוועדה המייעצת כדי שתחליט אם להמליץ על חילוט הערובה שהמציאה הלשכה הפרטית, כולה או מקצתה.

{{ח:סעיף|7|הליך החילוט}}
{{ח:תת|(א)}} פנה השר לוועדה המייעצת כאמור {{ח:פנימי|סעיף 6|בתקנה 6}}, יודיע יושב ראש הוועדה המייעצת על כך ללשכה הפרטית וייתן לה הזדמנות, בתוך פרק זמן סביר בהתחשב בדחיפות העניין, להשמיע את טענותיה לפני הוועדה בעל פה או בכתב, לפי החלטת הוועדה כאמור.
{{ח:תת|(ב)}} מצאה הוועדה המייעצת כי קיימת עילה לחילוט, וכי חילוט עשוי להועיל בנסיבות העניין, תמליץ לשר על החילוט, על גובה הסכום שיחולט ועל אופן השימוש בסכום האמור.
{{ח:תת|(ג)}} השר רשאי, בהתייעצות עם הוועדה המייעצת, לדחות את חילוט הערובה, לשם מתן הזדמנות ללשכה הפרטית למלא את חובותיה שבשל הפרתן נשלחה ללשכה הפרטית הודעה לפי תקנת משנה (א); יושב ראש הוועדה המייעצת יודיע על כך ללשכה הפרטית; דחייה כאמור לא תעלה על שלושים ימים מיום שהודיע עליה יושב ראש הוועדה המייעצת כאמור.

{{ח:סעיף|8|כספי החילוט}}
{{ח:ת}} השר, בהתייעצות עם הוועדה המייעצת, יחליט בדבר אופן השימוש בכספי החילוט לצורך קיום חובותיה של הלשכה הפרטית, שבשל הפרתן הוחלט על חילוט.

{{ח:סעיף|9|תחילה}}
{{ח:ת}} תחילתן של תקנות אלה לגבי לשכה פרטית שקיבלה היתר –
{{ח:תת|(1)}} בענף הסיעוד ובענף החקלאות – 30 ימים מיום פרסומן;
{{ח:תת|(2)}} בענף אחר – א׳ בתמוז התש״ע (13 ביוני 2010).

{{ח:סעיף|10|הוראת מעבר}}
{{ח:תת|(א)}} ניתן היתר ללשכה פרטית, ערב תחילתן של תקנות אלה לפי {{ח:פנימי|סעיף 9|תקנה 9}}, תומצא הערובה בתוך 30 ימים מיום הודעת השר על דרישת המצאת הערובה; הודעה כאמור תפורסם בעיתון יומי אחד ובאתר האינטרנט של המשרד של השר הממונה על ביצוע הוראות {{ח:חיצוני|חוק שירות התעסוקה|החוק}}.
{{ח:תת|(ב)}} לא הומצאה ערובה בתקופה הקבועה בתקנת משנה (א) – יפקע ההיתר.

{{ח:חתימות|כ״ו בשבט התש״ע (10 בפברואר 2010)}}
* '''בנימין בן־אליעזר'''
שר התעשייה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]